Diari Oficial de la Generalitat Valenciana


Sumari del DOGV 2283, del 07-06-1994 (1994/831654)

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Ontinyent (València).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2283

Data del DOGV
:   07-06-1994

Secció del DOGV
:   ALTRES DISPOSICIONS

Número del document
:   1994/831654


Data del document
:   24-05-1994

Organisme emissor
:   Conselleria d'Administració Pública

Tipus de document
:   Acord

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Ontinyent (València). [94/3728]  
El Govern Valencià, en la reunió de 24 de maig de 1994, adoptà l'acord següent:  
L'Ajuntament d'Ontinyent, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de dipòsit duaner.  
Aquesta declaració d'urgent ocupació es justifica en el fet que es tracta d'un projecte per a la consecució i realització del qual s'han vinculat, entre altres, l'Ajuntament d'Ontinyent i la Generalitat Valenciana.  
Per consegüent, cal que l'Ajuntament d'Ontinyent dispose dels terrenys com més prompte millor, ja que si no és així es derivaran importants perjudicis tant econòmics com financers i fiscals per al comerç de la comarca, com són:  
- Impossibilitat de recuperar l'IVA de manera anticipada.  
- Dificultat per a realitzar operacions acollides al Règim de Perfeccionament Actiu, operacions de transformació de mercaderies sota control duaner i trànsit de mercaderies acollides al règim de dipòsit duaner.  
- Continuar amb un transport tradicional de moviments de contenidors per carretera, en comptes de centralitzar mitjançant el ferrocarril els enviaments i recepcions de mercaderies de València i fins al seu port.  
- Pèrdua d'una inversió i un servei que faria atractiva la comarca per a la instal.lació de noves indústries i per a crear llocs de treball.  
- Desmotivació empresarial.  
- Pèrdua de competitivitat de les nostres empreses en el comerç exterior.  
Sotmès l'expedient a informació pública i efectuades les notificacions individualitzades als afectats de l'acord de necessitat d'ocupació, aquests no han interposat reclamacions durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Ontinyent per a l'execució del projecte de dipòsit duaner.  
Llista de béns afectats  
Finca Balones  
Polígon: 15.  
Parcel·la: 11.  
Subparcel·les, a: pou, b: oliverar, c: secà, d: oliverar, e: oliverar, f: empriu, g: immoble, h: vinya, i: secà i j: vinya.  
Límits: nord, amb les propietats de José Rodríguez de la Encina i de José Enguix Soler (polígon 15, parcel·les 2, 5, 6), sud, línia fèrria Xàtiva-Alcoi, est, carretera local a l'estació del FFCC, i oest, la mateixa finca (polígon 15, parcel·la 9).  
Superfície: 111.596 m2.  
Propietaris: José Antonio Merita Mompó. DNI: 29.536.884. U/ Navells, 1, València. Irene Mompó Soriano i Pascual Merita Mompó. DNI: 69.255.322. Q/ Colom, 9, 46668 València. José Antonio Mompó Ochoa. C/ Jorge Juan, 10, Valencia.  
Finca Santa Bárbara  
Polígon: 15.  
Parcel·la: 12.  
Subparcel·les: a, vinya i b, secà.  
Límits subparcel·les a i b: nord i est, amb la propietat d'Irene Mompó Soriano i hereus de Luis Mompó Soriano, sud, línia fèrria Xàtiva-Alcoi, oest, amb les propietats de Francisco Rubira Alcaraz (polígon 15, parcel·la 74), Lisardo Coll Pastor (polígon 15, parcel·la 64), J. Luis Reig Burguete (polígon 15, parcel·la 67).  
Superfície: 24.128 m2.  
Propietària: Ana María Rodríguez Pascual i Rodríguez de la Encina. C/ Padilla, 38, Madrid.  
Aquest Acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Ontinyent al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contencioso Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 24 de maig de 1994  
El conseller secretari del Govern Valencià,  
LUIS BERENGUER FUSTER